Stine Hovland

Stine Hovland (født 31. januar 1991) er en norsk fotballspiller fra Vadheim, som spiller for Arna-Bjørnar.

Hun spilte for Kaupanger før hun gikk til Sandviken før 2014-sesongen. I Sandviken ble hun etterhvert utnevnt til kaptein. Hun spilte 5,5 år for Sandviken, før hun gikk til italienske AC Milan sommeren 2019. Etter én sesong for Milan forlot hun klubben sommeren 2020.

Etter å ha blitt mor for første gang, gjorde hun comeback på fotballbanen høsten 2021 for Loddefjord i 2. divisjon. I mars 2022 ble det kjent at hun hadde signert for Arna-Bjørnar.

Hovland hadde aldri spilt en landskamp, heller ikke aldersbestemt, før hun som 27-åring ble tatt ut på det norske A-landslaget for første gang i 2018. Hun var i den norske troppen til VM i Frankrike 2019.

Hun er søster av fotballspiller Even Hovland.

Referanser

Eksterne lenker 
 

Norske fotballspillere
Norske damelandslagsspillere i fotball
Spillere i VM i fotball for kvinner 2019
Personer fra Høyanger kommune
Fotballspillere for IL Sandviken
Fotballspillere for AC Milan
Fotballspillere for Arna-Bjørnar Fotball
Norske fotballspillere i Italia